Aḥric wis rbaɛṭac s uzwel ayen ifuten ifut, yebda seg usebtar 151 ar 157. Deg uḥric-agi aneggaru temmeslay-d temyarut ɣef yiḥulfan imaynuten n Tezgertirga ibedlen si lǧiha n Mastinas ɣas yuɣal-d ɣur-s yerwa aḥellel deg-s maca nettat teṭṭef deg wawal-is tekkesit deg wallaɣ-is ɣas akken deg wul-is mazal-it yedder. Akka i tekfa teqsiḍt n tayri yellan ger yilemẓiyen-agi yal yiwen iruḥ deg ubrid-is. Tezgertirga tunag ɣer tmurt n kanada tkemmel tudert-is tewwi imawlan-is tezweǧ terra tablaḍt i wul-is texdem axxam d win igan azal i wulis.